कड़ाके की सर्दी के बीच आईआईटी के मौसम विज्ञानियों ने बुधवार को फोर कास्ट जारी कर दिए। इसके मुताबिक दिसंबर का दूसरा सप्ताह सर्द रहेगा। घना कोहरा छाएगा। शीत लहर चलने की संभावना भी जताई गई है। अधिकतम, न्यूनतम पारा लुढ़केगा। 13 दिसंबर को हवाओं की गति 14 किलो मीटर प्रति घंटा रहने की उम्मीद है। ऐसा हुआ तो सर्दी बढ़ेगी। अरहर, मटर, चना और आलू की फसलों को नुकसान संभव है। वातावरण में सुबह की नमी 100 फीसदी रहने का अनुमान है।